اولکه سیده گی حربی تونتروونی قوللب – قوتله مه گن لیگینی ایتگن میانمار لندن بویوک ایلچیسی کیاو زوار مین نینگ عسکری اتشه تامانیدن ایلچیلیک بناسیگه کیریشی گه رخصت بیریلمه دی.
مین ایلچیلک نینگ تشقریسیده ژورنالیستلرگه بیانات بیررکن عسکری اتشه نینگ پرسونل نینگ ایلچیلیک بناسینی ترک ایتیب کیتیشینی خواهله گن لیگینی قید ایتدی.
عسکری اتشه نینگ اوزیگه "ایندی اولکه دن وکالت قیلمه گن لیگینی" ایتگن لیگینی قید ایتگن بویوک ایلچی بو حادثه نی "لندن نینگ اورته سیده کیچکینه بیر تونتروو" دیب اته دی.
پولیس کوچلری نینگ ایلچیلیک بناسی تیگره گیده خوفسیزلیک چاره – تدبیرلری آلگن لیگی معلوم قیلیندی.
بویوک ایلچی مین انگلستان مطبوعاتی گه بیرگن بیاناتده اولکه سی نینگ ایچکی اوروش گه دوچ قالگن لیگینی معلوم قیلیب "میانمارلیکلرنینگ اولیشینی کورماقچی ایمس من" دیگندی.
مین بویوک ایلچیلیک وظیفه سیگه سوو چی حکومتی پیتیده تعیینلنگن لیگینی و عسکری باشقروونینگ بویروقلریگه قولاق سالمس لیگینی ایتگندی.
شونده ی بولیب باشقروونی قولگه کیریتیب آلگن اردو، اولکه ده گی عسکری تونتروونی و سیلنگن حکومت اعضالری نینگ نظارتگه آلینیشینی قاره له گن لیگی اوچون مین نی اولکه سیگه قیتیب کیلیشینی خواهله گندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
